2017 yil 10 avgust kuni Namangan viloyati Uychi tumanida sodir etilgan qotillik jinoyat ishi yuzasidan 7 nafar fuqaro bosqinchilik va qotillik jinoyatini sodir etganlikda ayblangan. Bugungi kunda jinoyat ishlari bo‘yicha Namangan viloyat sudida jinoyat ishi mazmunan ko‘rib chiqilmoqda. Sudlanuvchilarning qarindoshlari bergan ma’lumotga ko‘ra, ushbu shaxslar jinoyat sodir etmagan, advokatlarning barcha iltimosnomalari sud tomonidan rad etilmoqda Advokat M. Boymirzayevning xabar berishicha, sud muhokamasi 2018 yil 18 aprel kuni soat 14:00ga qoldirilgan.